Den gylne ape

Den gylne ape var en norsk TV-serie skrevet av forfatteren Eyvind Skeie og produsert av filmselskapet Penelope Film AS  for NRK, Barne TV. Serien ble sendt sommeren som en del av sommerkinoen i Barne-TV og innimellom programmet ble det vist innslag av tegneserier. Musikken er skrevet av komponist Ragnar Bjerkheim. Regi:Trine Bjørnæs Aune

TV-serien handlet om Den gylne ape som var en fiktiv ape som ble innlemmet i den da nye attraksjonen Tåkeskogen i Kristiansand Dyrepark.  Budskapet med serien var at barn skulle forstå at vi skulle være snill mot alle dyrene.

Det ble også utgitt spin-off-produkter som bok og lydbok i kjølvannet til TV-serien.

Handling
Lotte har fått sommerjobb som dyrepasser. Lillebroren Lars er for ung til å få jobb, men blir et plagsomt og masete påheng til søsteren.

Men Dyreparken er ikke bare dyr, Kaptein Sabeltann, politimester Bastian og Kardemomme by. Der finnes også en kjempemystisk skog – Tåkeskogen. Der bor en mystisk figur som er omringet av gåtefull røyk. Den hårete figuren, som etter hvert viser seg å være en ape, har en gullbok der den skriver ned et lite budskap til barna. Lars begynner etterhvert å forstå at Den gylne ape vil ha kontakt. I skyggene lusker de to skurkene Gulrot og Lakris rundt fordi de vil fange apen for så å selge den for flere millioner. Samtidig jakter de på Kaptein Sabeltanns-skatt.

Medvirkende
Debbie Hempel som Lotte
Nikolai Høibo som Lars
Rina Kelly som Synne
Olav H. Benestvedt som Den gylne ape

Referanser

Kategori:Norske TV-produksjoner fra 1990-årene
Kategori:Kristiansand Dyrepark
Kategori:NRK Barne-TV
Kategori:Norske barneserier
Kategori:TV-produksjoner på NRK